Diari Oficial de la Generalitat Valenciana


Sumari del DOGV 6232, del 24-03-2010 (2010/2835)

Licitació per a la selecció de l'empresari constructor de les obres d'urbanització del Programa d'Actuació Integrada Barri Obradors de Manises.
-----------------------------------------------------------------------------------------------------------------------------------------------

### Dades del document

Número de DOGV
:   6232

Data del DOGV
:   24-03-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/2835


Data del document
:   09-03-2010

Organisme emissor
:   la Terraza de Los Silos, SL

Tipus de document
:   Anunci

Descriptors 

:   * Manises
    * contracte administratiu

Licitació per a la selecció de l'empresari constructor de les obres d'urbanització del Programa d'Actuació Integrada Barri Obradors de Manises. [2010/2835]  
De conformitat amb el que preveuen els articles 120 i 160 de la Llei 16/2005, de 31 de desembre, Urbanística Valenciana, i l'article 359 del Reglament d'Ordenació i Gestió Territorial i Urbanística, aprovat pel Decret del Consell 67/2006, de 13 de maig, Reglament d'Ordenació i Gestió Territorial i Urbanística (ROGTU), s'anuncia, a instàncies de la mercantil La Terraza de los Silos, SL, en la condició d'agent urbanitzador, la licitació del procediment per a la selecció de l'empresari constructor.  
El contracte té com a objecte l'execució de les obres d'urbanització del sector de sòl urbà Barri d'Obradors de Manises, segons el projecte d'urbanització aprovat per a tal àmbit urbanístic.   
La selecció de l'empresari constructor es regix pel plec de clàusules particulars i de prescripcions tècniques ratificat per l'Ajuntament de Manises mitjançant la Resolució número 1364/09 de la regidora delegada d'Urbanisme i Medi Ambient, plec que, junt amb l'alternativa tècnica i la proposició juridicoeconòmica del programa, es troba a disposició dels interessats per a la seua consulta i, si és el cas, l'obtenció de còpies, a les dependències del departament d'Urbanisme de l'Ajuntament indicat (plaça del Castell, núm. 1, 46268) i en la notaría de César Belda Casanova, domiciliada a la plaça Sant Roc, número 7, de Burjassot.  
El preu base de licitació del contracte és de set milions set-cents noranta-sis mil cent huitanta-nou euros amb seixanta-nou cèntims (7.796.189,69 euros) més IVA, és a dir, un total de nou milions quaranta-tres mil cinc-cents setanta-nou euros amb seixanta-nou cèntims (9.043.579,69 euros) IVA inclòs; queden inclosos en este preu (estiguen o no reflectits com partides alçades) la totalitat de les obres d'urbanització previstes en el projecte aprovat, una vegada descomptat l'import de 981.354,62 euros més IVA (total 1.138.360,92 euros) a què pugen els treballs de demolició de construccions incloses en l'àmbit indicat (partida de Servicis afectats) l'execució dels quals va ser anticipada a la resta de les obres d'urbanització previstes en este àmbit i que per tant no formen part del contracte esmentat.  
El contracte serà adjudicat per l'agent urbanitzador, La Terraza de los Silos, SL.  
La selecció s'efectuarà per mitjà de procediment obert i s'adjudicarà per concurs a l'oferta econòmicament més avantatjosa de conformitat amb els criteris d'adjudicació que figuren en el plec de clàusules particulars.  
Els licitadors hauran de constituir una garantia provisional del 2% del pressupost base de licitació. El termini per a la presentació d'ofertes és fins a les 14.00 hores del dia 10 de maig del 2010, i s'han de presentar a la notaria de César Belda Casanova, domiciliada en la plaça Sant Roc, número 7, de Burjassot.  
La documentació pot examinar-se en la Notaria referida, en horari d'obertura al públic, i podrà retirar-se en la notaria esmentada, en el mateix horari i de conformitat amb el que establix l'anunci de licitació publicat en el suplement del Diario Oficial de la Unión Europea que més avall es referencia.   
De conformitat amb el que disposa l'article 359.3 del Decret 67/2006 del Consell, pel qual s'aprova el Reglament d'Ordenació i Gestió Territorial i Urbanística, s'informa, així mateix, dels següents terminis del procediment de licitació:  
1. La qualificació de la documentació administrativa presentada pels licitadors en el sobre 1 tindrà lloc el 17 de maig del 2010.  
2. Una vegada qualificada la personalitat, capacitat i solvència dels licitadors, es procedirà en acte públic i baix fe notarial a l'obertura de les proposicions econòmiques contingudes en el sobre 2 d'aquelles qualificades de forma favorable.  
3. En el termini de cinc dies hàbils des de l'obertura de les pliques, l'urbanitzador comunicarà a l'Ajuntament la proposta d'adjudicació.  
La resolució de l'Ajuntament de ratificació o rectificació s'efectuarà en el termini de 15 dies, i es notificarà a l'urbanitzador i a tots els participants.  
Pot obtindre's més informació a l'Ajuntament de Manises i en La Terraza de los Silos, SL, plaça de la Concòrdia, número 6, de Burjassot, prèvia concertació de cita (telèfon 471 310 001 i fax 954 616 148).  
L'anunci de licitació ha sigut publicat en el suplement del Diario Oficial de la Unión Europea, de 9 de març del 2010.  
Manises, 9 de març del 2010.- L'administrador de La Terraza de los Silos, SL: Gil Garrido García.